
Anexa nr.5


 CONSILIUL JUDEȚEAN   



la Hotărârea nr. 185 din 29.07.2026                                                                             
REGULAMENT

privind procedura de autorizare pentru realizarea sau amplasarea în zona drumurilor de interes județean a panourilor publicitare, a oricăror construcții sau activități comerciale, căi de acces, amenajări sau instalații în orice scop
CAPITOLUL I. DISPOZIŢII GENERALE

Art. 1. (1) Prezentul regulament stabilşte modul de organizare, autorizare  şi amplasare a unor obiective în zona drumurilor de interes judetean aflate in patrimoniul Judeţului Vrancea şi administrarea Consiliului Judejean Vrancea.

       (2) Prezentul Regulament este elaborat în conformitate cu dispoziţiile:

- O.U.G nr. 57/2019 privind Codul administrativ cu modificările şi completările ulterioare;

- O.G nr.43/1997 privind  regimul  drumurilor,  republicată,  cu modificarile  si completarile  ulterioare;

- Legii nr.50/1991  privind  autorizarea  executarii  lucrarilor  de constructii,  republicata,  cu  modificarile şi completarile  ulterioare;

- O.U.G.  nr.195/2002  privind   circulaţia   pe  drumurile  publice,  republicată,  cu  modificarile
şi completarile ulterioare;

- Legea nr.227/2015 privind Codul fiscal;

- Legea nr.273/2006 privind finantele publice locale, cu modificarile şi completarile ulterioare;

- O.G. nr.2/2001 privind regimul juridic al contraventiilor, cu modificarile şi completarile ulterioare

CAPITOLUL  II. DEFINIŢII

Art.2. In sensul prezentului regulament, termenii de mai jos vor avea urmatorul înţeles:

- drum de interes judeţean - drum de utilitate publică destinat circulatiei rutiere şi pietonale, în scopul satisfacerii cerintelor generale de transport ale economiei, ale populaţiei şi de aparare a ţării. Face parte din proprietatea publică a judeţului, este în administrarea  consiliului  Judetean și asigură legătura între:

a)
reşedinţele de judeţ cu municipiile, cu oraşele, cu reşedinţele de comună, cu staţiunile balneoclimaterice şi turistice, cu porturile şi aeroporturile, cu obiectivele importante legate de apărarea ţării şi cu obiectivele istorice importante;

b)
oraşe şi municipii, precum şi între acestea şi reşedinţele de comună;

c)
reşedinţe de comună. 
- acord prealabil - actul de autoritate al administraţiei publice locale pe baza căruia este  permisă în principiu, în faza de proiectare, amplasarea şi/sau accesul în zona drumului public. Acesta nu ţine  loc  de Autorizaţie de amplasare şi acces la drumul judetean şi este utilizat de beneficiar pentru obtinerea autorizatiei de construire;

- autorizaţie de amplasare şi/sau acces în zona drumului public - actul final de autoritate al administraţiei publice locale pe baza caruia este permisă amplasarea şi/sau accesul in zona drumului public, valabil pe toata durata existentei autorizatiei de construire în condiţiile legii.

CAPITOLUL III

CONDIŢII  PRIVIND EMITEREA ACORDULUI PREALABIL

Art.3. Beneficiarul lucrarilor sau obiectivelor realizate ori amplasate în zona drumului de interes judetean are obligaţia de a obţine Acordul prealabil al administratorului drumului judeţean.

Acordul prealabil se emite de catre Consiliul Judetean Vrancea, potrivit modelului cadru prevazut în Anexa nr.1 la Hotarârea Consiliului Judeţean Vrancea privind procedura de autorizare pentru realizarea sau amplasarea în zona drumurilor de interes județean a panourilor publicitare, a oricăror construcții sau activități comerciale, căi de acces, amenajări sau instalații în orice scop. Functie de conditiile tehnice specifice, modelul cadru poate suferi modificari asupra continutului acestuia.
Acordul  prealabil  se emite pentru  o anumită  funcţie/destinaţie a obiectivului  aşa cum se prezintă în memoriul tehnic.

Schimbarea funcţiei sau a destinaţiei obiectivului implică obtinerea acceptului administratorului drumului judeţean, respectiv a Consiliului Judetean Vrancea, pentru noua situaţie.

         Acordul prealabil nu dă dreptul la începerea lucrărilor fără obţinerea autorizaţiei de amplasare şi acces la drumul judeţean.
   Lucrările propuse pentru a fi executate în zona drumului judeţean, avizate la etapa acordului prealabil vor fi specificate în Procesul verbal de constatare în teren, Anexa nr.1 la acord, încheiat între reprezentantul Serviciului Administrare Patrimoniu și al Serviciului Mobilitate și Infrastructură Județeană din cadrul aparatului de specialitate al Consiliului Judetean Vrancea şi beneficiar, în urma deplasării în teren.

Art.4. Etapele care trebuie parcurse în scopul emiterii Acordului prealabil sunt urmatoarele:

1- Depunerea de către solicitant la Registratura Consiliului Judeţean Vrancea a unei cereri, conform modelului prevăzut în Anexa nr.1 la prezentul regulament, însoțită de 2 (două) dosare care vor conţine înscrisurile prezentate confrom Anexei nr.6 la Hotarârea Consiliului Judeţean Vrancea privind procedura de autorizare pentru realizarea sau amplasarea în zona drumurilor de interes județean a panourilor publicitare, a oricăror construcții sau activități comerciale, căi de acces, amenajări sau instalații în orice scop, documentaţia pe format hârtie se depune în 2 (două) exemplare;

Condițiile  impuse  pentru  prezentare  în  memoriul  tehnic  pot  suferi unele  modificări,  funcție  de  specificul obiectivelor  ce urmeaza a fi amplasate.

2- Analizarea de către persoanele din cadrul Serviciului Administrare Patrimoniu a documentaţiei depuse de solicitant;

3- Emiterea de catre Consiliul Judefean Vrancea a Acordului prealabil, în termen de 15 de zile de la depunerea documentaţiei de către solicitant sau a Refuzului justificat de emitere a Acordului prealabil, dupa caz;

4- Acordul prealabil/Refuzul  justificat de  emitere  a  acordului  prealabil  poartă  semnăturile  Preşedintelui Consiliului Judeţean Vrancea, Șefului Serviciului Administrare Patrimoniu și persoanei care a analizat documentația și a întocmit acordul prealabil.

5- Comunicarea  solicitantului ACORDULUI PREALABIL sau  Refuzul justificat de  emitere a Acordului prealabil de amplasare şi/sau acces în zona drumului public, după caz,  se face în scris.

CAPITOLUL IV

CONDIŢII PRIVIND EMITEREA AUTORIZAŢIEI DE AMPLASARE ŞI/SAU ACCES IN ZONA DRUMULUI JUDEŢEAN

Art.5.  Beneficiarul lucrarilor sau obiectivelor realizate ori amplasate în zona drumului de interes judetean are obligatia de a obţine, în faza de proiectare, Autorizaţia de amplasare  şi/sau acces în zona drumului judeţean.

Autorizatia de amplasare şi/sau acces în zona drumului judeţean se emite de catre Consiliul Judetean Vrancea, conform modelului prevazut in Anexa nr.2 la Hotarârea Consiliului Judeţean Vrancea privind procedura de autorizare pentru realizarea sau amplasarea în zona drumurilor de interes județean a panourilor publicitare, a oricăror construcții sau activități comerciale, căi de acces, amenajări sau instalații în orice scop. 

          Funcţie de conditiile tehnice specifice, modelul cadru poate suferi modificari asupra continutului acestuia .

AUTORIZATIA DE AMPLASARE ŞI/SAU ACCES IN ZONA DRUMULUI se emite pentru  o anumita functie a obiectivului aşa cum se prezintă în memoriul tehnic.

Schimbarea functiei sau a destinaţiei obiectivului implică obtinerea acceptului administratorului drumului, respectiv  Consiliul Judetean Vrancea, pentru noua situaţie.

Beneficiarul lucrarilor este obligat sa obtina autorizatia de construire, potrivit Legii nr.50/1991 privind autorizarea executarii lucrarilor de constructii, republicata, cu modificarile şi completarile ulterioare, după obtinerea autorizatiei de amplasare şi/sau executie de lucrari în zona drumurilor judetene.


Autorizaţia de amplasare şi/sau execuţie în zona drumului judeţean este valabilă pe toată existenţa lucrării sau construcţiei, în condiţiile respectării prevederilor art. 46 alin.(8)-(9) din O.G nr.43/1997 privind regimul drumurilor, republicată cu modificările şi completările ulterioare, cu trimitere la respectarea destinaţiei/funcţiei construcţiilor/lucrărilor şi plata tarifelor corespănzătoare obiectivului autorizat.

Documentaţia tehnică care stă la baza Autorizaţiei de amplasare şi/sau execuţie în zona drumului judeţean va purta ştampila cu menţiunea “vizat spre neschimbare”. 

Art.6. Etapele care trebuie parcurse în scopul emiterii autorizatiei de amplasare   şi/sau acces in zona drumului judeţean:

1- Depunerea  de  catre  solicitant  la  Registratura Consiliului  Judeţean Vrancea a  2 (două) dosare care  vor conţine înscrisurile prezentate confrom Anexei nr.6 la Hotarârea Consiliului Judeţean Vrancea privind procedura de autorizare pentru realizarea sau amplasarea în zona drumurilor de interes județean a panourilor publicitare, a oricăror construcții sau activități comerciale, căi de acces, amenajări sau instalații în orice scop, documentaţia pe format  hartie se depune în 2(două) exemplare ;
 2. Analizarea de  catre persoanele din cadrul Serviciului Administrare Patrimoniu  a  documentaţiei  depuse  de solicitant.

 3. Emiterea de catre Consiliul Judeţean  Vrancea a Autorizaţiei  de amplasare şi/sau acces în zona drumului public, în termenul legal sau a Refuzului justificat de emitere a Autorizaţiei de amplasare şi/sau acces în zona drumului public;

 4. Autorizaţia de amplasare şi/sau acces în zona drumului public/ Refuzul de  emitere  a  Autorizaţiei  de amplasare   şi/sau acces în  zona  drumului public poarta  semnaturile  Preşedintelui Consiliului Judeţean Vrancea, Secretarului general al judeţului, Șefului Serviciului Administrare Patrimoniu și persoanei care a analizat documentația și a întocmit autorizația.

 5. Comunicarea solicitantului Autorizaţiei de amplasare şi/sau  acces  in  zona   drumului  public sau  Refuzul  justificat de  emitere  a Autorizaţiei  de amplasare şi/sau acces în zona drumului public  se face în scris.

CAPITOLUL  V

CONDIŢII   DE AMPLASARE A UNOR OBIECTIVE ÎN ZONA DRUMULUI  DE INTERES JUDEŢEAN

Art. 7. Amplasarea unor obiective in zona drumului de interes judetean se face cu respectarea următoarelor  conditii:

I. Privitor  la  amplasarea  unor  clădiri  sau  a  altor  construcţii  supraterane   în  zona  drumurilor  de  interes judeţean:

-amplasarea  unor  obiective  in  zona  drumului  se  face  cu  asigurarea  desfaşurarii  fluente şi in  conditii  de siguranta a traficului rutier.

-la amplasarea acestor obiective trebuie sa se respecte planurile de urbansim şi de amenajare a teritoriului.

-la stabilirea   amplasării   trebuie   sa  se  asigure   spatiile   de  dezvoltare   viitoare   a  drumului,   cu   respectarea conditiilor  de vizibilitate  pe  drum.

- pentru  dezvoltarea  capacitatii  de  circulatie  a  drumurilor  publice  in  traversarea localitatilor rurale, distanta dintre axa drumului şi gardurile sau constructiile situate de o parte şi de alta a drumurilor va fi de minimum 12m.

-la amenajarea acceselor trebuie asigurata scurgerea apelor pluviale in lungul drumului.

- Beneficiarul obiectivului este responsabil pentru realizarea și costurile semnalizării impuse de noul acces, conform legislației privind circulația pe drumurile publice. 
- amplasarea constructiilor în extravilan se va realiza cu respectarea zonei de protectie a drumului judetean de 20,00 m distanta de la marginea exterioara a zonei de siguranta pana la marginea zonei drumului judetean ;

- amplasarea construcţiilor care generează trafic suplimentar prevăzute în afara localităţilor se vor amplasa la o distanţă de minim 30 m de la marginea părţii carosabile a drumului judeţean ;

II. Privitor la amplasarea unor intersecţii de drumuri în zona drumurilor de interes judeţean:

         - intersectiile drumurilor între ele se trateaza denivelat sau la acelaşi nivel, in functie de categoriile drumurilor care se intersecteaza şi de traficul rutier.

- amenajarea intersectiilor la acelaşi nivel între doua drumuri poate fi acceptata  numai  pe  baza  documentatiei tehnice intocmita  luand in calcul  inclusiv  semnalizarile  rutiere  impuse  de legislatia in vigoare.

- amenajarea la acelaşi nivel a interseţiilor se face cu respectarea prescriptiilor din Normativul pentru amenajarea la acelaşi  nivel a intersectiilor  drumurilor publice  din afara  localitatilor,  precum  şi  cu Normativul privind proiectarea intersectiilor de strazi, urmarind asigurarea prioritatii pentru traficul aferent drumului de categorie superioara.

-largirile, benzile de accelerare, de decelerare, de viraj şi de stocare şi panele de racordare aferente amenajarii interseţiilor se realizeaza cu aceeaşi imbracaminte rutiera şi cu un sistem rutier echivalent cu cel existent pe drum.

- accesele rutiere la drumul public se fac cu respectarea conditiilor mentionate mai sus pentru intersecţii de drumuri .

III. Privitor la amplasarea în zona drumului de interes judeţean a unor canale, benzi transportoare, funiculare, conducte şi altele asemenea :

-amplasarea in paralel cu drumul judeţean a unor conducte se va face,  in afara zonei de siguranta a drumului.

- acolo unde din motive obiective nu se poate respecta conditia de mai sus, beneficiarul va solicita punctual, pe bază de memoriu justificativ, solutii stricte, in vederea realizarii obiectivelor de investitii precizate mai sus.

-subtraversarile drumurilor de catre conducte se face prin forare orizontala, conductele fiind  protejate  prin tuburi de protectie sub ampriza drumului.

-tuburile de protectie a conductelor care transporta lichide se instaleaza la o adancime de minimum 1,50 m, masurata intre nivelul drumului în ax şi generatoarea superioara a tubului de protectie, respectiv de minim um 0,80 m sub cota fundului   şantului drumului.

- în cazul in care conductele se instaleaza prin suspendare de suprastructura podului, pozitia acestora trebuie astfel aleasă încat sa nu reduca debuşeul podului.

IV. Privitor la amplasarea in zona drumurilor de interes judeţean a unor cabluri de energie electrică sau de telecomunicaţii, amplasarea in paralel cu drumul a unor cabluri şi a stalpilor de sustinere se face, in afara amprizei, în afara zonei de siguranta a drumului judeţean sau în galerii vizitabile.

Acolo unde din motive obiective nu se poate respecta conditia de mai sus, beneficiarul va solicita punctual, pe bază de memoriu justificativ, solutii stricte, in vederea realizarii obiectivelor de investitii precizate mai sus. Traversarea  subterana sau aeriana  a drumului  de catre cabluri  se face sub un unghi  cat mai  apropiat  de 90 grade, dar nu mai mic de 60 grade.

Subtraversarile drumurilor de catre cabluri electrice sau de telecomunicatii se fac prin forare orizontala, cablurile fiind protejate prin tuburi de protectie între camine de tragere situate in afara zonei de siguranta.

Lucrările edilitare subterane se amplasează în afara amprizei, în afara zonei de siguranţă a drumului judeţean sau în galerii vizitabile, cu aprobarea administratorului drumului şi cu respectarea legislaţiei în vigoare.

Lucrările edilitare în extravilan, altele decât cele menţionate anterior, se amplasează în afara zonei de siguranţă a drumului judeţean şi numai cu acordul prealabil şi autorizaţia de amplasare şi/sau acces în zona drumului ale administraorului drumului.

Instalarea  stalpilor de sustinere a cablurilor  instalate  aerian  se face  la o distanta  suficienta de drum, astfel încat, in situatia largirii drumului cu câte o bandă pentru fiecare sens de circulatie, stalpii sa rămâna in afara zonei de siguranta, fără a fi necesara mutarea lor.

V. Privitor la amplasarea în zona drumurilor de interes judeţean a panourilor publicitare :

Se interzice amplasarea constructiilor şi panourilor publicitare in curbe şi in intersectiile la nivel ale cailor de comunicatie,  in  ampriza şi  in  zonele  de  siguranta,  precum şi pe suprafetele de  teren destinate asigurarii vizibilitatii in curbe şi în intersectii.

Este interzisă amplasarea pe drumurile publice, pe lucrarile de arta aferente acestora sau in zona drumului a oricăror panouri, inscripţii, pancarte, gravuri, afişe sau alte mijloace de publicitate sau reclamă, făra acordul prealabil şi autorizatia de amplasare şi/sau de acces la zona drumului public, emise de administratorul drumului, respectiv Consiliul Judeţean Vrancea.

Se interzice amplasarea panourilor publicitare la o distanta:

- mai mica de 150 m, calculata de la intrarea, respectiv ieirea din intersectie, in localitate;

- mai mica de 250 m, calculata de la intrarea, respectiv ieirea din intersectie, in afara localitatii.

Se interzice obturarea vizibilitatii indicatoarelor rutiere prin amplasarea constructiilor, instalatiilor, panourilor publicitare, plantatiilor rutiere   şi a oricaror alte obstacole.

Observatii: la amplasarea oricaror constructii, instalatii, amenajari etc. se vor avea in vedere orice alte norme legale incidente în domeniu, în vigoare la data solicitarii  acordului  prealabil, respectiv a autorizatiei de amplasare şi/sau acces la drum, inclusiv cele referitoare  la distanţele de amplasare.

CAPITOLUL   VI

CONDITII PRIVIND INTOCMIREA ŞI ÎNCHEIEREA CONTRACTULUI DE UTILIZARE A ZONEI DRUMULUI JUDEŢEAN

Art.8 Pentru utilizarea zonei drumului judetean se încheie între parti, respectiv Administrator şi Utilizator, un contract de utilizare a zonei drumului de interes judeţean, conform Modelului cadru – Anexa nr.3 la Hotarârea Consiliului Judeţean Vrancea aprobarea procedura de autorizare pentru realizarea sau amplasarea în zona drumurilor de interes județean a panourilor publicitare, a oricăror construcții sau activități comerciale, căi de acces, amenajări sau instalații în orice scop.
Functie  de  conditiile  tehnice specifice pentru un anumit obiectiv, modelul -cadru  poate  suferi  modificari  asupra  continuţului acestuia.

Art.9  Pentru  utilizarea  amprizei şi a zonei de siguranta a drumurilor publice prin amplasarea supraterana sau subterana a unor constructii, instalatii şi/sau panouri   publicitare,  prin  executarea  de  cai  de  acces  la  drumul public, cu amenajarile aferente, parcari, refugii auto,  platforme  carosabile  şi  de  control  se  aplică  tarife  pentru utilizare şi acces in zona drumului judeţean. Pentru caile de acces la drumul public suprafata  supusa  tarifării  va  fi  numai suprafata  benzilor  de accelerare  şi decelerare  pentru  virare  la stanga.

Obligatia  şi  responsabilitatea  privind  constructia,  intretinerea  şi  repararea   cailor de  acces  în/din  drumul public, a parcarilor, a refugiilor şi a platformelor carosabile revin  beneficiarului  înscris  în  acordul  prealabil şi autorizaţia de amplasare  şi/sau  acces in zona  drumului  judeţean.

Art. 10 Se exceptează de la aplicarea tarifelor:

a) amplasarea  şi lucrarile care se realizeaza în zona de protecţie;

b) retelele care asigură, total sau partial consumul casnic, servicii de utilitati publice de apa, canalizare, gaze, electricitate şi telecomunicatii, exclusiv racordurile şi branşamentele, amplasate în ampriza  şi zona de siguranta;

c) racordurile şi branşamentele de la retelele prevazute la litera b) pana la utilizatori şi  persoane  fizice, amplasate in ampriza  şi zona de siguranta;

d) unităţi bugetare de asistenţă solcială, de educaţie (şcoli, grpdiniţe, azile de bătrâni, spitale, creşe) ;

e) unităţi administrativ-teritoariale ( Consiliul judeţean Vrancea, Consiliile locale) ;

f) unităţi subordonate Consiliului Judeţean Vrancea ;

g) unităţi ale Inspectoratului pentru Situaţii de Urgenţă Vrancea.

Administratorul  drumului stabileşte tarife pentru utilizarea şi accesul în zona drumului şi excepţiile de la plata acestora care se aprobă prin Hotărâre a Consiliului Judetean Vrancea.

Pentru instalarea de cabluri, dispozitive sau alte instalatii asemanatoare pe stalpii din zona drumului judetean,  având alte destinatii decat distribuirea de energie electrica, este obligatorie obtinerea acordului şi a autorizatiei de amplasare şi/sau acces in zona drumului  de  la  administratorul  drumului. 

Pentru obtinerea acordului prealabil şi a autorizatiei, beneficiarul trebuie sa prezinte, în cuprinsul documentatiei tehnice aferente şi acordul proprietarului stalpului. Obligaţia şi responsabilitatea prin respectarea acestei cerinţe revin beneficiarului sau proprietarului stâlpului.

Detinatorii cu orice titlu ai panorilor publicitare, ai constructiilor, ai cailor de acces, ai utilitaţilor de orice fel sau ai instalatiilor acceptate prin acordul prealabil şi autorizatia de amplasare şi/sau acces in zona drumului public, emise de administratorul drumului judetean,  sunt obligati ca in termen de 60 de zile de la primirea inştiintarii sa execute pe cheltuiala lor şi fara nicio despagubire din partea administratorului drumului judetean demolarea, motarea sau modificarea acestora, în conditiile în care acest lucru este impus de construirea, modernizarea, modificarea, întretinerea sau exploatarea drumului public, precum  şi de asigurarea conditiilor pentru siguranta circulatiei.

Responsabilitatea acestor obligatii revine beneficiarilor inscrişi în acordul prealabil şi autorizatia de amplasare  şi/sau de acces în zona drumului.

În cazul nerespectarii acestor obligaţii, administratorul drumului  judetean  poate  realiza lucrarile necesare pe cheltuiala sa, urmand sa faca demersuri pentru recuperarea cheltuielilor în conformitate cu reglementarile  în vigoare.

În  cazul devierii/relocarii/mutării retelelor electrice de înalta,  medie, joasa tensiune, datorita lucrarilor de executie in vederea  realizarii de  drumuri  judetene,  administratorii  drumurilor  sunt  scutiţi de  la obtinerea  dreptului  de uz  şi servitute pentru  detinatorii  acestor retele.

Plata contravalorii lucrarilor pentru protejarea, devierea, mutarea  sau  dezafectarea  instalatiilor, utilitatilor, retelelor electrice şi/sau amenajarilor hidrotehnice, petroliere  sau  de imbunatatiri  funciare, aflate in zonele afectate de trasee de  drumuri judetene,  se va realiza la valoarea de inventar reactualizată a bunurilor respective.

Orice alte sume care depasec contravaloarea lucrarilor, stabilite conform prevederilor de  anterior menţionate, continute in devizele de lucrari întocmite, vor fi suportate de catre detinatorii respectivelor instalatii, utilitati, retele sau amenajari, dupa caz.

Pentru realizarea prevederilor privind protejarea, devierea, mutarea etc. instalaţiilor, reţelelor sus-menţionate, detinatorii au obligatia efectuarii lucrarilor intr-un termen stabilit de administratorul drumului, dar care nu poate fi mai mic de 30 de zile.

In cazul nerespectarii termenului stabilit în acest scop, administratorul drumului judetean poate realiza lucrarile necesare pe cheltuiala sa, urmând sa faca demersuri pentru recuperarea cheltuielilor in conformitate cu reglementarile în vigoare în materie.

Administratorul drumului este obligat sa notifice detinatorii de constructii,  panouri  publicitare, cai  de acces, utilitati sau instalatii autorizate in zona drumului cu privire  la  lucrarile  ce  se  vor  executa  la  drum, precum şi termenul in care  aceştia sunt obligati sa le desfiinteze, sa  le mute sau sau  le modifice, dupa  cum urmeaza:

- cu cel putin 2 luni înainte de începerea lucrarilor a caror executie impune desfiintarea, mutarea sau modificarea, pentru constructii autorizate sau caracter definitiv ;

- cu cel putin o luna înainte de inceperea lucrarilor la drum, in cazul constructiilor acceptate cu caracter provizoriu.
Art.11. Prevederile prezentului regulament se completează de drept cu prevederile legale incidente fiecărei situații în parte.

Art.12. Prezentul  regulament poate  fi modificat  şi  completat  prin  hotararea  autoritatii  deliberative.           

Președintele

Consiliului Județean Vrancea

Nicușor HALICI
    Contrasemnează, 
      Secretar general al judeţului

                                                                                                     Raluca  Dan

Anexa nr.1 
la Regulament

CERERE ELIBERARE ACORD PREALABIL/AUTORIZATIE PENTRU AMPLASARE ŞI/SAU EXECUTIE DE LUCRARI ÎN ZONA DRUMURILOR DE INTERES JUDEȚEAN 
 Către,

 CONSILIUL  JUDETEAN VRANCEA

Persoană juridică/persoană fizică autorizată…………………………….., cu sediul în localitatea………….., str…………, nr………….., bl………, sc…., et……, ap…., jud./sector……….., tel/fax:…….., CUI…………….., număr de înregistrare la Registul Comerţului…………..,reprezentată legal prin……………, prin dl./dna……………., având funcţia de ………………….. /

 Subsemnatul,.............................................................., CNP|_|_|_|_|_|_|_|_|_|_|_|_|_|   cu domiciliul în judeţul ........................, municipiul/oraşul/comuna …............................, satul ............................................, str. .................................., nr. ..., bl. ..., sc. ..., et. ......., ap. ..., codul poştal .............., telefon ......................, fax ......................, e-mail ..............., în calitate de ......................... la .........................................................., va solicit eliberarea acordului prealabil/ autorizaţiei de amplasare si execuţie de lucrări în zona drumului judeţean, pentru lucrarea ...................................................................................., ………………………………………………………………………………………….....,  amplasat/amplasată în judeţul ........................., municipiul/oraşul/comuna ....................... ……………………, sectorul/satul ......................................., str. ......................................, nr. ..., bl. ..., sc. ..., et. ..., ap. ..., codul poştal ..............., telefon/fax ................., e-mail...... 

  Depunem anexat prezentei Documentaţia necesară eliberării Acordului prealabil/Autorizaţiei de amplasare şi/sau acces in zona drumului de interes judeţean, respectiv:

a) …………………………………………………………………………

b) …………………………………………………………………………

c) …………………………………………………………………………

d)…………………………………………………………………………

Persoană de contact – beneficiar…………………….., tel:……………..      

Declar pe propria răspundere că documentele prezentate în copie sunt conforme cu originalul.

             Data                                                                            Semnătura şi ştamplilă

    ………………                                                                      ……………………..        
Președintele

Consiliului Județean Vrancea

Nicușor HALICI

Contrasemnează,

      Secretar general al judeţului

                                                                                                     Raluca  Dan

